ନୂଆଦିଲ୍ଲୀ : ବଲିଉଡର ଭାଇଜାନ୍ ସଲମାନ ଖାନଙ୍କୁ ବଡ ଆଶ୍ୱସ୍ତି । ଆଉ ତା ପୁଣି କୃଷ୍ଣସାର ମୃଗ ଶିକାର ମାମଲାରେ । ତାଙ୍କ ବିରୋଧରେ ଆର୍ମ୍ସ ଲାଇସେନ୍ସ ସମ୍ବନ୍ଧିତ ନିଷ୍ପତି ଆସିଛି । ରାଜସ୍ଥାନର ଯୋଧପୁର ଜିଲ୍ଲା ଏବଂ ସେସନ୍ କୋର୍ଟ ଭାଇଜାନଙ୍କ ଦ୍ୱାରା ଭୁଲ ଆଡ଼ିଡେଭିଟ୍ କରାଯାଇଥିବା ମାମଲାରେ ,ଗୁରୁବାର ଦିନ ନିଜର ନିଷ୍ପତି ଶୁଣାଇଛନ୍ତି । ରାଜ୍ୟ ସରକାରଙ୍କ ପକ୍ଷରୁ ଭାଇଜାନ୍ଙ୍କ ବିରୋଧରେ ଦାଖଲ ପିଟିସନକୁ ଖାରଜ୍ କରି ଦିଆଯାଇଛି ।
ଆର୍ମ୍ସ ଆକ୍ଟ ସମ୍ବନ୍ଧରେ ଭାଇଜାନ୍ ଭୁଲ ଆଫିଡେଭିଟ୍ ପ୍ରଦାନ କରିଥିଲେ ବୋଲି , ଏହି ପିଟିସନରେ ଅଭିଯୋଗ କରାଯାଇଥିଲା । ଖବର ଅନୁଯାୟୀ, ଏହି ନିଷ୍ପତି ଶୁଣିବା ପାଇଁ ସଲମାନ୍ ଖାନ୍ ଭର୍ଚୁଆଲ ଭାବେ କୋର୍ଟରେ ଉପସ୍ଥିତ ରହିଥିଲେ । ନିକଟରେ ସଲମାନ୍ ଖାନ୍ ୨୦୦୩ରେ ଭୂଲ ଆଫିଡେଭିଟ୍ ପ୍ରଦାନ କରିବାକୁ ନେଇ କ୍ଷମା ମାଗିଥିଲେ ।
ଏ ମାମଲାରେ କୋର୍ଟଙ୍କର ନିଷ୍ପତି ,ସଲମାନ୍ ଖାନଙ୍କ ପାଇଁ ଆଶ୍ୱସ୍ତି ଦେଇଛି । ରିପୋର୍ଟ ମୁତାବିକ୍,କୃଷ୍ଣସାର ମୃଗ ଶିକାର ମାମଲାରେ ରାଜସ୍ଥାନ,ଯୋଧପୁର ଜିଲ୍ଲା ଓ ସେସନ୍ କୋର୍ଟ ରାଜ୍ୟ ସରକାରଙ୍କ ପିଟିସନକୁ ଖାରଜ କରି ଦେଇଛି । ଏବେ କୁହାଯାଉଛି ଯେ, ସଲମାନ୍ ଖାନ୍ ଆର୍ମ୍ସ ଆକ୍ଟ ସହ ଜଡିତ, ମିଛ ଆଫିଡେଭିଟ ପ୍ରଦାନ କରିଥିଲେ । ରାଜ୍ୟ ସରକାରଙ୍କର ପିଟିସନ୍ ପ୍ରଥମେ ତଳ କୋର୍ଟରେ ମଧ୍ୟ ଖାରଜ୍ କରାଯାଇ ସାରିଛି ।
